पाएं अपने शहर की ताज़ा ख़बरें और फ्री ई-पेपरडाउनलोड करें
आणंद (गुजरात)। तारापुर वटामण हाईवे पर सोमवार को एक सड़क दुर्घटना में 5 लोगों के एक पूरे परिवार की मौत हो गई। परिवार वेगनआर कार में सवार था, जो एक कंटेनर से टकरा गई। दुर्घटना इतनी भीषण थी कि पूरे कार के परखच्चे उड़ गए और घटना स्थल पर कार में सवार सभी लोगों की मौत हो गई।
प्राप्त जानकारी के अनुसार मृतकों में एक ही परिवार के माता-पिता, एक बेटा और दो बेटियों की मौत हुई। ये लोग सूरत स्थित अपने एक रिश्तेदार के घर से लौट रहे थे।
तारापुर पुलिस स्टेशन के पुलिस सब इंस्पेक्टर एम.बी. तोमर ने बताया कि अमरेली में चक्करगढ़ रोड पर स्थित गंगानगर सोसायटी, स्वामीनारायण निवास में रहने वाले बटुकभाई वनमाली कोटडिया, पत्नी कैलासबेन, बेटे जीतेशभाई और दो बेटियों के साथ सूरत स्थित अपने साले के घर गए थे। यहीं से लौटते समय यह भीषण दुर्घटना हुई। प्रत्यक्षदर्शियों के अनुसार कार तेज रफ्तार में एक वाहन को ओवरटेक करती हुई निकली और सामने से आ रहे कंटेनर से भिड़ गई। कार बटुकभाई का बेटा जीतेश चला रहा था। आसपास के गांव के लोगों ने घायलों को कार से निकाला, लेकिन इस समय तक सभी की मौत हो चुकी थी। एक स्थानीय नागरिक ने बताया कि सारी लाशें कार के मलबे में इस तरह फंसी थी कि इसमें कई मशीनों तक की मदद लेनी पड़ गई।
देखें तस्वीरें...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn